钦定古今图书集成/明伦汇编/官常典/第473卷 > 薛辩
## 钦定古今图书集成/明伦汇编/官常典/第473卷 > 薛辩

按《魏书》本传：“辩字允白，其先自蜀徙于河东之汾阴，
因家焉。祖陶，与薛祖、薛落等分统部众，故世号三薛。
父彊，复代领部落，而祖落子孙微劣，彊遂总摄三营，
善绥抚，为民所归。历石虎、苻坚，常凭河自固。仕姚兴，
为镇东将军，入为尚书。彊卒，辩复袭统其营，为兴尚
书郎、建威将军、河北太守。辩稍㤭傲，颇失民心。刘裕”
平姚泓，辩举营降裕，司马德宗拜为宁朔将军、平阳
太守。及裕失长安，辩来归国，仍立功于河际。太宗授
平西将军、雍州刺史，赐爵汾阴侯。泰常七年，卒于位，
年四十四。